આડેસર પોલીસ મથકના સૂત્રોએ આ બાબતે માહીતી આપતાં જણાવ્યું હતું કે, રાજસ્થાનથી રાપર ખાતે ગૌ માતાને રાષ્ટ્રીય માતા ઘોષીત કરવા અને ગૌ હત્યા પર પ્રતિબંધ લાવવાની માંગ સાથે યોજાયેલી રાષ્ટ્રીય કરણી સેનાની મહાસભામાં ભાગ લેવા રાજસ્થાનથી આવેલા વિશ્વ સનાતન ઓલ ઇન્ડીયાના મહાસચીવ ઉપદેશભાઇ સુભાષભાઇ રાણા સભા પૂરી થયા બાદ રાપરના ભીમાસર ખાતે રહેતા કચ્છ જિલ્લા રાજપુત કરણી સેનાના અધ્યક્ષ દિલીપકુમાર ચૌહાણ સાથે મહેશભાઇ ખીમાભાઇ પરમારના ઘરે જઇ રહ્યા હતા તે દરમીયાન ઉપદેશ રાણાના મોબાઇલ નંબર ૯૫૩૬૭૧૭૧૪૮ ઉપર પાકિસ્તાનના કોડ પ્લસ૯૨- ૩૩૫૮૫૨૫૩૪૨ નંબર ઉપરથી વોટ્‌સ એપ કોલ આવ્યો હતો અને ફોન ઉપાડતાં જ સામેથી ઉપદેશ રાણા બોલ રહા હૈ કહેતાં તેમણે હાં બોલ રહા હું કહેતાં સામેથી પાકિસ્તાનસે લડકે નિકલ ગયે હૈ તુમ્હારા જલ્દ હી ખાતમા કર દેંગે તેમ કહી જાનથી મારી નાખવાની ધમકી આપી હતી.